L 327/16
LT
Europos Sąjungos oficialusis leidinys
2022 12 21
27) pastoviosios dalyvavimo kokybės sistemoje išlaidos – įsitraukimo į remiamą kokybės sistemą ir dalyvavimo joje metinio įnašo išlaidos, įskaitant, jei būtina, patikrų, kurios būtinos atitikčiai tos kokybės sistemos specifikacijoms nustatyti, išlaidas; 28) biodegalai iš maistinių augalų – biodegalai, gaminami iš maistinių ir pašarinių augalų, apibrėžtų Europos Parlamento ir Tarybos direktyvoje (ES) 2018/2001; 29) maisto produktai – Europos Parlamento ir Tarybos reglamento (ES) Nr.
1151/2012 (22) I priede nurodyti maisto produktai, kurie nėra žemės ūkio produktai; 30) bendrasis subsidijos ekvivalentas – pagalbos suma, jeigu ta pagalba jos gavėjui buvo suteikta dotacijos forma, prieš mokesčių ar kitų rinkliavų atskaitymą; 31) individuali pagalba – a) ad hoc pagalba; b) pagal pagalbos schemą atskiriems pagalbos gavėjams skiriama pagalba; 32) nematerialusis turtas – turtas, kuris nėra fizinis ar finansinis, kaip antai patento teisės, licencijos, praktinė patirtis arba kitas intelektinis turtas; 33) investicijos, kuriomis siekiama atitikties Sąjungos standartui – investicijos, kuriomis, pasibaigus Sąjungos teisės aktuose numatytam pereinamajam laikotarpiui, siekiama atitikties Sąjungos standartui; 34) didelės įmonės – įmonės, neatitinkančios I priede nustatytų kriterijų; 35) prekyba žemės ūkio produktais – produktų laikymas arba eksponavimas ketinant parduoti, siūlymas pirkti, tiekimas arba kitoks pateikimas rinkai, išskyrus atvejus, kai ūkininkas produkciją pirmą kartą parduoda perpardavėjams arba perdirbėjams, ir bet kokią produkto paruošimo tokiam pirmam pardavimui veiklą; pardavimas, kai ūkininkas produktus parduoda galutiniams vartotojams, laikomas prekyba žemės ūkio produktais, jei prekiaujama atskirose tam skirtose patalpose arba vietose; 36) savitarpio pagalbos fondas – valstybės narės pagal nacionalinę teisę akredituota ūkininkų, kurie yra fondo nariai, savidraudos sistema, pagal kurią fondui priklausantiems ūkininkams, patyrusiems ekonominių nuostolių, skiriamos kompensacinės išmokos; 37) „Natura 2000“ teritorijos – specialiosios žemės ūkio paskirties arba miško teritorijos, nurodytos Direktyvos 92/43/EEB 3 straipsnyje ir Direktyvos 2009/147/EB 3 straipsnyje; 38) gaivalinė nelaimė – žemės drebėjimas, griūtis, nuošliauža, potvynis, viesulas, uraganas, ugnikalnio išsiveržimas arba natūraliai kilęs gamtos gaisras; 39) negamybinės investicijos – investicijos, dėl kurių valdos vertė ar pelningumas reikšmingai nepadidėja; 40) iki pramoninio perdirbimo atliekami darbai – medžių kirtimas, nugenėjimas, žievės lupimas, supjaustymas, sandė­ liavimas, apsauginis apdorojimas ir džiovinimas, taip pat visos kitos medienos apdirbimo operacijos prieš pramo­ ninį medienos pjovimą lentpjūvėse; taip pat medienos pjovimas, kai išpjaunama ne daugiau kaip 20 000 m3 apvaliosios medienos per metus; 41) kitas pavojingas meteorologinis reiškinys – nepalankios oro sąlygos, kurios nepatenka į gaivalinei nelaimei prilygi­ namo pavojingo meteorologinio reiškinio apibrėžtį; 42) atokiausi regionai – Sutarties 349 straipsnio pirmoje pastraipoje nurodyti regionai; 43) augalų kenkėjas – bet kurios augalų, gyvūnų ar ligų sukėlėjų rūšys, padermės arba biotipai, galintys pakenkti augalams ar augaliniams produktams; 44) pirminė žemės ūkio gamyba – Sutarties I priede išvardytų dirvožemio ir gyvulininkystės produktų gamyba nesiimant tolesnių veiksmų, kuriais keičiamas tokių produktų pobūdis; 45) žemės ūkio produktų perdirbimas – bet kokia operacija su žemės ūkio produktu, kurią atlikus taip pat gaunamas žemės ūkio produktas, išskyrus ūkyje vykdomą veiklą, susijusią su pasiruošimu pirmą kartą parduoti gyvūninį arba augalinį produktą; (22) 2012 m. lapkričio 21 d. Europos Parlamento ir Tarybos reglamentas (ES) Nr.
1151/2012 dėl žemės ūkio ir maisto produktų kokybės sistemų (OL L 343, 2012 12 14, p. 1).